[{"text_idx": "#000005", "text": "Pan oedd hi 200 milltir i\u2019r de o Iwerddon fe ymosodwyd arni gan yr UB 91, llong danfor Dosbarth III Almaenig dan reolaeth y Capten Wolf Hans Hartwig. Cafodd yr HIRANO MARU ei tharo gan dorpido a suddodd mewn saith munud, gan fynd i lawr mor gyflym fel nad oedd hi\u2019n bosibl lansio\u2019r ychydig o fadau achub nad oeddynt wedi\u2019u difrodi. Ymosododd y llong danfor ar yr USS STERETT hefyd, gan ei hatal rhag achub y rheiny a oedd wedi goroesi."}, {"text_idx": "#000006", "text": "Bu farw bron 300 o ddynion, menywod a phlant yn y mo\u0302r tywyll, oer a stormus. Golchwyd cyrff i\u2019r lan ar hyd arfordir Penfro. Cafodd o leiaf 11 o gyrff eu darganfod ar draethau lleol a\u2019u claddu heb enw mewn mynwentydd gerllaw. Dengys y cofnodion y bu claddedigaethau o\u2019r fath ym Marloes, Dale a Llanisan-yn-Rhos. Roedd modd adnabod rhai o\u2019r meirw a chawsant eu claddu yn Aberdaugleddyf ac Angle, lle codwyd cofeb hefyd."}, {"text_idx": "#000008", "text": "Y gofeb bren i ddeg llongwr dienw o Japan ym mynwent Eglwys y Santes Fair, Angle. Y gw\u0302r bonheddig yn y llun yw Mr Watkins, gofalwr yr eglwys ar y pryd."}, {"text_idx": "#000012", "text": "Mae\u2019r \u2018Prosiect Llongau-U\u2019 yn coffa\u0301u\u2019r Rhyfel Mawr ar y Mo\u0302r ar hyd arfordir Cymru. Partneriaeth gwerth \u00a31 filiwn yw hi a fydd yn para am ddwy flynedd ac sy\u2019n cael ei hariannu gan Gronfa Dreftadaeth y Loteri a\u2019i harwain gan CBHC. Mae\u2019n darparu mynediad digyffelyb, am y tro cyntaf mewn 100 mlynedd, i olion 17 longddrylliad sy\u2019n gorwedd ar wely\u2019r mo\u0302r oddi ar arfordir Cymru. Mae\u2019r rhain yn rhan bwysig o dreftadaeth y Rhyfel Mawr ac eto ychydig iawn o ymchwil a wnaed i\u2019r safleoedd gwerthfawr hyn."}, {"text_idx": "#000013", "text": "Gellir dilyn y datblygiadau yma:"}, {"text_idx": "#000014", "text": "Gellir cael mwy o wybodaeth am nodau\u2019r Prosiect a sut mae\u2019n cael ei ariannu yma:"}, {"text_idx": "#000017", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]